প্রধানমন্ত্রীর কার্যালয়ের একটি নির্ভরযোগ্য সূত্র জানায়, বঙ্গবন্ধুর প্রতিকৃতিতে যুক্তরাষ্ট্রের পররাষ্ট্রমন্ত্রী জন কেরির শ্রদ্ধা নিবেদনের ঘটনা প্রধানমন্ত্রী শেখ হাসিনাকেও অভিভূত করেছে। ওই সূত্রটি জানায়, সোমবার প্রধানমন্ত্রী কার্যালয়ে প্রধানমন্ত্রী ও জন কেরির বৈঠকে বঙ্গবন্ধুর স্মৃতিচারণা করা হয়েছে কয়েক মিনিট। এ সময় জন কেরি জানিয়েছেন বঙ্গবন্ধু ভবনে গিয়ে তিনি অভিভূত হয়েছেন। পাশাপাশি স্বজন হারানোর ব্যথায় শেখ হাসিনার সঙ্গে জন কেরি নিজেও যে ব্যথিত, তা প্রকাশ করেছেন।